Put DW หุ้นกลุ่ม ปตท. ปรับตัวขึ้นหลังจากหุ้นอ้างอิงปรับตัวลงจากแรงขายวานนี้
Put DW หุ้นพลังงานยังคงปรับตัวขึ้นต่อ หลังหุ้นอ้างอิงปรับตัวลงต่อเนื่องและเป็นหนึ่งในปัจจัยสำคัญที่ทำให้ดัชนีหลักทรัพย์ปรับตัวลงวานนี้ นำโดยหุ้น PTT และ PTTEP ส่งผลให้ Put DW ที่เกี่ยวข้องปรับตัวขึ้นแข็งแกร่ง 
30 เม.ย. 2558

บล.แมคควอรี เปิดเผยว่า Put DW หุ้นพลังงานยังคงปรับตัวขึ้นต่อ หลังหุ้นอ้างอิงปรับตัวลงต่อเนื่องและเป็นหนึ่งในปัจจัยสำคัญที่ทำให้ดัชนีหลักทรัพย์ปรับตัวลงวานนี้ นำโดยหุ้น PTT และ PTTEP ซึ่งปรับตัวลง -2.5% และ 3.4% ตามลำดับ ส่งผลให้ Put DW ที่เกี่ยวข้องปรับตัวขึ้นแข็งแกร่ง ตัวอย่างเช่น PTTE28C1505A +50.0% PTT28C1506A +37.5%
ขณะที่หุ้นกลุ่มถ่านหิน รับเหมาก่อสร้าง และธนาคารปรับตัวขึ้น หลังมีข่าวการปรับลดดอกเบี้ยนโยบายลง 0.25% ของธนาคารแห่งประเทศไทย ตัวอย่าง DW28 ที่ปรับตัวขึ้นโดดเด่น ได้แก่ TISC28C155A +60.0% เทียบกับหุ้นอ้าอิงที่ปรับตัวขึ้น +2.3% ITD28C1506A +40.0% และ ITD28C1510A +17.9% เทียบกับหุ้นอ้างอิงที่ปรับตัวขึ้น +4.1% เป็นต้น ส่วนทางด้านการซื้อขาย SET50 DW นักลงทุนให้ความสนใจ SET50 Call DW ในช่วงที่ดัชนีหลักทรัพย์อ้างอิงปรับตัวลง เช่น S5028C1506A และ S5028C1506B เป็นต้น
จากการปรับตัวลงของดัชนีหลักทรัพย์อ้างอิงดังกล่าว นักลงทุนบางส่วนเข้าซื้อสุทธิใน SET50 Call โดยสำหรับแรงซื้อขายสุทธิใน DW28 วานนี้ นำโดยแรงซื้อสุทธิใน S5028C1506A 2.6 ล้านหน่วย นอกจากนี้ ยังมีแรงซื้อสุทธิหนาแน่นใน TMB28C1507A 11.8 ล้านหน่วย TRUE28C1508A 5.8 ล้านหน่วย และ ITD28C1508A 3.0 ล้านหน่วย ขณะที่แรงขายสุทธิใน TPIP28C1509A 19.9 ล้านหน่วย และ VGI28C1508A 7.2 ล้านหน่วย ตามลำดับ
อย่างไรก็ตาม ในระหว่างวันนักลงทุนให้ความสนใจ DW บนหุ้นเทคโนโลยีด้วย เช่น DW บนหุ้น JAS หลังหุ้นอ้างอิงมีข่าวว่าจะออกใบสำคัญแสดงสิทธิชุดใหม่ และออกหุ้นเพิ่มทุนเพื่อรองรับการใช้สิทธิ รวมทั้งความคาดหวังต่อผลประกอบการของหุ้น JAS ที่ประกาศออกมาวานนี้ ทำให้นักลงทุนให้ความสนใจ Call DW ที่อ้างอิงหุ้น JAS ด้วย ตัวอย่าง DW28 ที่ได้รับความสนใจเช่น JAS28C1510A เป็นต้น
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 43,378.28 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  1,379.18 ล้านบาท
คิดเป็น 3.2%